DRINGEND Raar, erge ekseem - voorskrif | Health24
Posted by: Petro | 2003/03/13
DRINGEND Raar, erge ekseem - voorskrif
My dogter van 9jaar oud was by 'n spesialis dermatoloog wat vir haar 10 - 25mg chlorpromazine en 25mg Imuran (50mg as die bloedtoetse geen newe effekte toon nie) en verskeie rome voorgeskryf het. Ek wil net weet of daar wel enige newe-effekte kan wees en wat dit is. Die medisyne is vreeslik duur, en aangesien sy vir amper alles allergies is, wil ek nie sommer 'n kans vat nie. Volgens die dokter is dit die enigste medisyne wat wel gaan werk. Sy was al by 10+ dermatoloe en ek is so bang dit kan erg nadelig wees veral omdat sy al verskeie male op kortisoon was. Kan u my asseblief spoedig moontlik inlig. Dis nogal dringend.
Petro, die Imuran® is ‘n immuun onderdrukker en kan redelike ernstige gevolge hê. Dit kan onder andere die beenmurg, maagdermkanaal en lewer aantas. Die beste sal wees om die saak met haar spesialis te bespreek. Die antihistamien wat sy gebruik is veilig. Sterkte.